home

=** Welcome to Waruntee Wi ki !**=

toc
 * __ http://warunteeaoun.wikispaces.com/ __**
 * __ 159531.wikispaces.com __**

**การศึกษา ปริญญาตรี สาขาวิทยาศาสตร์ทั่วไป ** =**﻿**=
 * [[image:470a076b6d89e.gif]] ชื่อ นางสาววรัญตี การะเกตุ **
 * มหาวิทยาลัยศรีนครินทรวิโรฒ **
 * [[image:468a064ca6c28.gif width="57" height="65"]] ﻿ การทำงาน ครูผู้ช่วย กลุ่มสาระการเรียนรู้วิทยาศาสตร์ **
 * โรงเรียนอนุบาลสวนผึ้ง **

=** อนุทิน **=

**__ อนุทินครั้งที่ 1 __**

 * จากการเรียนรายวิชา 01159531 ในวันแรก อาจารย์ได้ให้สมัครเป็นสมาชิกครูไทยภิรมย์ศึกษา ซึ่งก็คล้ายคลึงกับการสมัคร facebook และ hi5 แต่ก็มีบางขั้นตอนที่ยังไม่ค่อยทัน ก็มีเพื่อนๆ พี่ๆ มาช่วย ก็ขอบคุณมากๆ นะคะ โดยอาจารย์ได้ชี้แจงคำแต่ละคำตอนเริ่มสมัคร เช่น คำว่า sign up แปลว่า การลงทะเบียน sign in แปลว่า ลงชื่อใช้ sign out แปลว่า ลงชื่อออก เป็นต้น เมื่อสมัครเป็นสมาชิกได้แล้ว เพื่อน ๆ ก็เริ่มสนทนาผ่านทาง kruthai.ning.com ก็สนุกดีค่ะ จากนั้นอาจารย์ก็ได้อธิบายถึงหัวข้อต่าง ๆ เช่น หน้าฉัน การเปลี่ยนรูป ซึ่งอาจต้องเปลี่ยนรูปใหม่ เนื่องจากต้องใช้รูปที่เป็นทางการให้เหมาะสมกับการเป็นครูหรือนิสิตปริญญาโท ดูประมวลรายวิชา และความแตกต่างระหว่างบล็อกและฟอรัม คือ บล็อกที่เป็นคนตนเองสามารถแก้ไขได้ตลอด แต่ถ้าเป็นฟอรัมก็จะกำหนดเวลาในการแก้ไขภายใน 15 นาทีแรก จากนั้นได้ทำการแปลง file ต่าง ๆ ให้เป็น pdf เพื่อจะได้ลดปัญหาเรื่อง font ตัวอักษร แล้วได้ลองส่งให้อาจารย์ เรื่อง หมวก 6 ใบ โดยแปลงจาก powerpoint เป็น pdf จากนั้นอาจารย์ได้ให้ลองแสดงความคิดเห็นความรู้ในเรื่อง constructivism constructionism และ connectionism ซึ่งแต่ละทฤษฎีก็มีความแตกต่างกันออกไป ซึ่งได้ post ในหัวข้อของการเรียนครั้งที่ 1 แล้ว ซึ่งอาจารย์ได้สอนและได้สรุป เรื่อง constuctivism และ constructionism โดยสรุปว่า constructivism เป็นการเชื่อมโยงความรู้เดิมกับความรู้ใหม่ โดยมีปฏิสัมพันธ์กัน โดยจัดให้ผุ้เรียนมีปฏิสัมพันธ์ ส่วน construtionism เป็นการสร้างชิ้นงาน โดยผูัเรียนได้ออกแบบ สร้าง และแก้ปัญหา โดยมีปฏิสัมพันธ์กัน ทำให้เกิดการสร้างชิ้นงาน และ สร้างความรู้ขึ้น **

**__﻿อนุทินครั้งที่ 2__**

 * จากการเรียนในวันที่ ได้ทำการค้นคว้า เรื่อง นโยบายการปฏิรูปการศึกษาทศวรรษที่ 2 ซึ่งเป็นเรื่อง กรอบแนวทางการปฏิรูปการศึกษา มีการปฏิรูปการศึกษาและเรียนรู้อย่างเป็นระบบ ซึ่งจะเน้นเป็นหลักอยู่ 4 ด้าน ได้แก่ การพัฒนาคุณภาพคนไทยยุคใหม่ การพัฒนาคุณภาพครูยุคใหม่ การพัฒนาคุณภาพสถานศึกษาและแหล่งเรียนรู้ยุคใหม่ และการพัฒนาคุณภาพการบริหารจัดการใหม่ ซึ่งแต่ละข้อได้มีจุดเน้นในแต่ละประเด็นที่แตกต่างกันออกไป จากนั้นได้แนะนำการเชิญเพื่อน ซึ่งได้ทั้งหมด 25 คน โดยตรงส่วนนี้ทำให้ได้เข้าไปศึกษาถึงประวัติและแหล่งเรียนรู้ของเพื่อน ๆ ทำให้เกิดการแลกเปลี่ยนเรียนรู้ในเรื่องต่าง ๆ ขึ้น จากนั้นได้ทราบความแตกต่างระหว่างคำว่าโครงงานและโครงการ โดยโครงงาน เรียกอีกอย่างว่า problem base learning จะใช้ปัญหาเป็นตัวตั้งในการทำโครงงาน จากนั้นจะจบโครงงานด้วยคำตอบหรือชิ้นงาน ส่วนโครงการ เรียกอีกอย่างว่า project base learning จะเน้นชิ้นงานเป็นตัวตั้ง และจะจบโครงการด้วยชิ้นงานเช่นกัน ซึ่งโครงการนั้นสามารถทำในเรื่องเล็กหรือเรื่องใหญ่ก็ได้ **
 * จากนั้นอาจารย์ได้ให้ร่วมกันอภิปราย เรื่อง ทฤษฎีการเรียนรู้ constructivism constructionism และ connectionism โดยสรุป คือ constructivism จะเน้นการสร้างองค์ความรู้ด้วยปัญญา เชื่อว่า คนสามารถสร้างความรู้ด้วยตนเอง เน้นผู้เรียนเป็นสำคัญ ซึ่งสอดคล้องกับการเรียนรู้แบบ 5E โดยการเรียนรู้แบบ 5E ในขั้นทบทวนความรู้เดิมนั้น ครูถือว่าเป็นผู้มีบทบาทมากกว่าผู้เรียน แต่ขั้นต่อมา คือ ขั้นสำรวจ จะเป็นการให้ผู้เรียนได้มีบทบาท ผู้เรียนได้ลองผิดลองถูก พยายามด้วยตนเอง ซึ่งตรงนี้ผู้เรียนสามารถเก็บข้อมูลและนำความรู้เดิมมาใช้ในขั้นการสำรวจ นักเรียนเกิดปฏิสัมพันธ์ต่อสิ่งต่าง ๆ ต่อมาเป็นขั้นอธิบาย จะมีบทบาทอยู่ที่นักเรียน แต่ในขั้นขยายความรู้ ครูจะเป็นผู้มีบทบาทมากที่สุด ทำให้นักเรียนได้รับความรู้เพิ่มเติมจากเดิม ส่วนการประเมินครูจะเป็นผู้มีบทบาท แต่ดิฉันคิดว่า ตรงส่วนนี้อาจให้นักเรียนเป็นผู้มีบทบาทด้วยจากการให้ผู้เรียนประเมินการเรียนรู้ด้วยตนเอง ก็จะทำให้ผู้เรียนเข้าใจตนเองมากยิ่งขึ้นจากการเรียน ส่วนการอธิบายเรื่อง ทฤษฎีการเรียนรู้ทั้ง 3 ทฤษฎีนั้น ดิฉันได้ไปแก้ไขเพิ่มเติมในการเรียนครั้งที่ 1 แล้วค่ะ จากนั้นอาจารย์ได้ให้ศึกษาเรื่อง กระบวนการคิดของ bloom ซึ่งได้พัฒนามาจาก DIKW อีกครั้ง โดยกระบวนการคิดของ bloom ก็จะมีแบบเก่าและแบบใหม่ โดยแบบเก่าจะแตกต่างกับแบบใหม่ในขั้นของการประเมินและการสร้างสรรค์ ซึ่งแบบเก่าจะสร้างสรรค์ก่อนถึงจะประเมินผล แต่ในความเป็นจริงแล้วต้องมีการประเมินผลก่อนจึงจะเกิดการสร้างสรรค์ขึ้น จากนั้นอาจารย์ได้ให้ศึกษา เรื่อง หลักสูตรแกนกลาง 2551 โดยได้ร่วมกันวิจารณ์ถึงส่วนต่าง ๆ ว่าตรงไหนมีความเหมาะสมหรือไม่เหมาะสม ซึ่งก็เป็นสิ่งที่ต้องศึกษาต่อไปค่ะ **

**__อนุทินครั้งที่ 3__**

 * จากการเรียนวันนี้ อาจารย์ได้ทบทวนความรู้เดิม เรื่อง constructivism constructionism และ connectionism โดย constructivism คือ การอธิบายว่าความรู้ได้มาอย่างไร มีการเชื่อมโยงความรู้เดิมกับความรู้ใหม่ โดยมีปฏิสัมพันธ์กันระหว่างผู้เรียน ส่วน constructionism นั้น ในห้องยังมีการอภิปรายไม่กระจ่าง ส่วน connectionism เป็นการเรียนรู้ในกลุ่มของคนที่สนใจในเรื่องเดียวกันมาเชื่อมต่อกัน โดยอาจอยู่ในรูปของ face book หรือ twitter แล้วมีการแสดงความคิดเห็นร่วมกัน เป็นโลกที่เกิดการเชื่อมต่อกัน เกิดการแลกเปลี่ยนเรียนรู้ระหว่างกัน ซึ่งภาพรวมภายในห้องก็ยังเข้าใจไม่ลึกซึ้งเท่าที่ควร คงต้องมีการศึกษาและทำความเข้าใจอย่างต่อเนื่อง ซึ่งสิ่งเหล่านี้เป็นการสร้างความเข้าใจจากความรู้เดิม โดยทฤษฎีการเรียนรู้เดิม เป็นแนวพฤติกรรมนิยมก่อนที่จะพัฒนามาเป็นแนวปัญญานิยม โดยนักคิดทฤษฎีแนวพฤติกรรมนิยม เช่น Skinner เป็นต้น ซึ่งแนวพฤติกรรมนิยม เป็นการเน้นการหาคุณภาพของสื่อ เช่น การถ่ายทอดเนื้อหาทีละนิด เพื่อให้พฤติกรรมนักเรียนเกิดการเปลี่ยนแปลง ซึ่งเหมาะสมในการควบคุมนักเรียน การให้รางวัล แรงจูงใจ เป็นต้น แต่เมื่อวิเคราะห์ดูแล้วไม่เกี่ยวกับการสร้างความรู้ให้เกิดกับตัวนักเรียน ซึ่งแท้จริงแล้วในการสอนนักเรียนนั้น ก็ต้องการให้นักเรียนได้เข้าใจความรู้และสามารถสร้างความรู้ได้ด้วยตนเอง ดังนั้นจึงคิดกันว่า การเรียนรู้น่าจะเป็น cognitive หรือแนวความรู้ ซึ่ง piaget เป็นทั้งแนว constructivism และ cognitive แต่ออซูเบล จะเน้นการเชื่อมโยงความรู้เดิมกับความรู้ใหม่ไม่เน้นปฏิสัมพันธ์ ครูมีบทบาทมากกว่านักเรียน แต่ของกาเย่ เน้นการเชื่อมโยงความรู้เดิมกับความรู้ใหม่และเน้นการปฏิสัมพันธ์ ซึ่งนักเรียนมีบทบาทมากกว่า จากนั้นอาจารย์ให้ศึกษา เรื่อง พีระมิดการเรียนรู้ เป็นวิธีการจัดการเรียนการสอนที่มีประสิทธิภาพ **


 * คนที่จะเกิดการเรียนรู้ ต้องทำให้ตนเองอยู่ด้านล่างของฐานพีระมิด หรือรู้แล้วใช้เลยหรือทำแล้วจึงรู้ : doing by learning **


 * จากนั้นอาจารย์ทบทวนความรู้เดิม เรื่อง บทบาทและความสำคัญของสื่อในการเรียนรู้ทาง sc ในยุคการปฏิรูปการศึกษา มี 4 แนวทาง คือ พัฒนาคุณภาพคนไทยยุคใหม่ พัฒนาคุณภาพครูยุคใหม่ พัฒนาคุณภาพสถานศึกษา และแหล่งเรียนรู้ยุคใหม่ และพัฒนาคุณภาพการบริหารจัดการใหม่ **
 * จากนั้นอาจารย์ได้กล่าวถึง เรื่อง สื่อ ICT โดยให้ช่วยกันแสดงความคิดเห็นว่า สื่อ ICT ต้องมีลักษณะอย่างไร โดยอาจดูจากหลักสูตรแกนกลาง 2551 โดยหลักสูตรแกนกลาง 2551 จะเน้นในหลายหัวข้อ เช่น สมรรถนะของผู้เรียน คุณลักษณะอันพึงประสงค์ เนื้อหาสาระ เป็นต้น ซึ่งสมรรถนะของผู้เรียนก็จะมีการเน้นการใช้เทคโนโลยีด้วย ดังนั้น สื่อ ICT จึงมีความสำคัญต่อการศึกษาเพื่อใช้ในการจัดการเรียนรู้เป็นอย่างยิ่ง โดยอาจารย์ทิ้งคำถามว่า เราจะนำสื่อเหล่านี้มาใช้อย่างไร **
 * อาจารย์ให้ศึกษา เรื่อง The Technology Integration Matrix (TIM) คือ การที่ครูนำเทคโนโลยีไปใช้อย่างไรเพื่อให้นักเรียนเกิดการเรียนรู้ ครูจะนำ TIM ไปช่วยประเมินระดับการใช้เทคโนโลยีในห้องเรียน ต้องทำให้สภาพแวดล้อมที่มีความหมาย ผู้เรียนต้องสร้างหรือมีความกระตือรือร้น มีเป้าหมายในการเรียน ทำสิ่งที่ตรงกับสภาพจริงที่ต้องการ เรียนแล้วมีการทำงานร่วมกัน มีการแลกเปลี่ยนความรู้ความคิดเห็น ซึ่งเป็นส่วนที่อยู่ในทฤษฎีการเรียนรู้แบบ constructivism เบื้องหลังการของเครื่องมือนี้เป็นอย่างไร โดยมีเครื่องมือนี้เพื่อให้ครูรู้เทคโนโนยี ซึ่งแต่ละด้านมีหลายแบบ ดังนั้นอาจารย์จึงให้แบ่งกลุ่มเพื่อศึกษาเรื่องเหล่านี้ โดยให้สมัครไปที่ kruvit2.wikispaces.com และเกิดปัญหาผิดพลาดบางประการ จึงไปสมัครที่ 159531.wikispaces.com โดยอาจารย์ให้แบ่งเป็นทีม โดยดิฉันอยู่ในทีมที่ 5 สมาชิกมีชรินดา วรัญตี อรชุมา สมจิตต์ ณัฐมน และวิลาวรรณ **

**__ ﻿อนุทินครั้งที่ 4 __**

 * จากการเรียนวันนี้ อาจารย์ได้ทบทวนความรู้เดิม เรื่อง ทฤษฎีการเรียนรู้แบบกลุ่มพฤติกรรมนิยมและแบบกลุ่มปัญญานิยม โดยได้อธิบายถึงทฤษฎีของนักคิดแต่ละคนว่าเป็นอย่างไร โดยยุคกลางจะเน้นเรื่องการสร้างแผนผังมโนทัศน์ เน้นครูเป็นศูนย์กลาง แต่การยุคใหม่เน้นการเรียนแบบ constructivism โดยหัวใจสำคัญ คือ การมีปฏิสัมพันธ์ นอกจากนี้ยังมีการเรียนแบบกลุ่มร่วมมือในแบบต่าง ๆ โดยการแบ่งกลุ่มอาจแบ่งตามระดับความเก่ง ปานกลาง อ่อน การเรียนแบบสืบเสาะ การเรียนแบบ constructionism ซึ่งจะเน้นการสร้างความรู้และสร้างชิ้นงาน ส่วนการเรียนแบบ connectionism เน้นว่าความรู้เกิดจาการแลกเปลี่ยนเป็นกลุ่มสัมพันธ์ ได้ความรู้แบบทันทีทันใด ซึ่งเป็นการเน้นนักเรียนเป็นศูนย์กลาง จากนั้นอาจารย์ได้เปรียบเทียบระหว่างคำว่า ทฤษฎีและหลักการ ซึ่งมีความหมายแตกต่างกัน ส่วนบทบาทและความสำคัญของสื่อ จะเกี่ยวกับการเรียนในศตวรรษที่ 21 ซึ่งเน้นให้นักเรียนรู้เรื่องเนื้อหาและสมรรถนะของผู้เรียน ซึ่งเด็ก ๆ ในยุคนี้จะเปลี่ยนแปลงไปจากยุคเดิม มีการใช้สื่อเทคโนโลยีที่หลากหลายมากขึ้น จากนั้นอาจารย์ได้ให้เข้า wikispaces.com เพื่อให้แต่ละกลุ่มตั้งชื่อกลุ่ม และได้อธิบายถึงการใช้งานของแต่ละส่วน ซึ่งอาจารย์ได้ให้ลองสร้าง post ที่เป็นของตัวเอง และสอนเรื่องประโยชน์ของการติด tag คือ จะช่วยในการหาหมวดหมู่ของสิ่งที่ต้องการได้ง่ายขึ้น โดยกลุ่มของพวกเรา คือ กลุ่มที่ 5 มีชื่อกลุ่มว่า ครูวิทย์ ฮิตไอที ส่วนคำขวัญประจำกลุ่ม คือ ครูวิทย์รุ่นใหม่ สนใจไอที เปี่ยมด้วยศักดิ์ศรี มีดีที่ผลงาน **

**﻿__อนุทินครั้งที่ 5__**

 * จากการเรียนวันนี้ อาจารย์ได้ให้เข้า [|www.google.com/a/ku.ac.th] **
 * ซึ่งทำให้ได้รับความรู้เพิ่มเติมถึงการเข้าสู่ระบบเพื่อจัดการ ku.ac.th หมายถึง ผู้ที่เป็นสมาชิกของ ku.ac.th ก็สามารถเข้าใช้งานได้เลย ซึ่งต้องเข้าลงทะเบียนก่อนในครั้งแรก แต่ถ้าอยากตั้งชื่อใช้งานใหม่ ก็เข้าตรงสร้างบัญชี เมื่อสำเร็จก็เข้าตรง web mail เกษตรศาสตร์เพื่อยืนยัน จากนั้นอาจารย์ได้ให้เข้า jing download ซึ่งเป็นเครื่องมือใน web 2.0 application นั้น ไม่ต้องดาวน์โหลดลงเครื่อง เมื่อเข้าอินเตอร์เน็ตได้ ก็สามารถเข้าใช้ jing ได้เลย เมื่อสมัครเสร็จ ก็ได้ใส่ e-mail ชื่อ และ password จากนั้นได้เข้าใช้งาน google apps ซึ่งสามารถแชทกันได้เหมือนกัน MSN และสามารถคุยโทรศัพท์กันได้ด้วย แต่หนูยังไม่ได้ลองโทรศัพท์ เนื่องจากลอง run แล้วแต่ก็ยังไม่สามารถคุยได้ จากนั้นได้ลองเข้าใช้งานในหัวข้อปฏิทิน ซึ่งสามารถบันทึกกำหนดการต่าง ๆ ลงในปฏิทินได้เพื่อเป็นตัวที่ช่วยในการเตือนความจำ ซึ่งอาจารย์ได้เสริมเรื่องการใช้หลักธรรมะหรือหลักธรรมชาติ หรือความธรรมดา มาเป็นตัวช่วยในการทำงาน ซึ่งมีทั้งปฏิทินกลาง ปฏิทินของฉัน ซึ่งเป็นปฏิทินของตนเอง สามารถสร้างได้หลายปฏิทิน นอกจากนี้ยังมีปฏิทินอื่น ๆ ที่สามารถใช้แชร์กับเพื่อน ๆ เพื่อใช้ปฏิทินร่วมกัน อาจใช้ประโยชน์ในการทำงานกลุ่ม โดยถ้าวันปัจจุบัน จะขึ้นแถบสีส้ม เมื่อคลิกเข้าไปที่วันที่ที่ต้องการบันทึก เช่น วันที่ 18 ธันวาคม 2010 ก็จะมีการสร้างกิจกรรมกับงาน แล้วมีช่องเหตุการณ์ให้บันทึกหัวข้อที่ต้องการเตือนพร้อมกับเลือกเวลาในการเตือน ซึ่งเมื่อถึงเวลาตามที่ก็จะมีการเตือนมาทางโทรศัพท์ด้วย จากนั้นก็กลับไปที่หน้าแรกเพื่อปรับแต่ง igoogle ของตน ซึ่งเป็นสัญลักษณ์คล้ายกับเครื่องหมายบวกหัวลูกศร จากนั้นก็ได้เพิ่มส่วนต่าง ๆ ที่ต้องการไม่ว่าจะเป็น เกม ข่าว ดิกส์ ธีม ซึ่งสามารถเลือกได้มากมายตามที่ต้องการ อาจารย์ได้พาเข้าหัวข้อเอกสาร เพื่อทำเอกสารต่าง ๆ ซึ่งอาจารย์ได้พาสอนลองทำ presentation เพื่อเป็นประโยชน์ในการนำเสนอ ป้องกันการติดไวรัสจากเครื่องคอมพิวเตอร์ต่าง ๆ **

** ﻿﻿__อนุทินครั้งที่ 6__ **

 * จากการเรียนวันนี้ อาจารย์ได้ให้เข้า [|www.google.com/a/ku.ac.th] **
 * แล้วเข้าสู่หัวข้อ website แล้วเข้าสร้างเว็บไซต์ จากนั้นดูเพิ่มเติมก็ทำให้ทราบถึงแต่ละหัวข้อ และได้เข้าสู่การสร้างเว็บไซต์และมีการตั้งชื่อ ทำให้ทราบว่าถ้าตั้งชื่อเป็นภาษาอังกฤษจะง่ายกว่า จากนั้นก็ทำการสร้างเว็บไซต์ และแก้ไขเพื่อแก้ไขหน้าเว็บไซต์ของตน จากนั้นถ้าเราต้องการภาพจากเว็บไซต์เมื่อคลิกภาพแล้วก็ copy URL โดยเข้าตรง properties มาวางในหน้าแทรก จากนั้นได้มีการแทรก power point ซึ่งพบว่า การสร้างเว็บไซต์นี้มีประโยชน์ในการเก็บงานต่าง ๆ เพื่อนำมาใช้ได้สะดวกมากยิ่งขึ้น เช่น ถ้าต้องการนำเสนองานหรือสอนในสถานที่ต่าง ๆ นั้น ผู้ที่นำเสนอหรือต้องการสอนนั้น ไม่ต้องเตรียมเอกสาร หรือ flash drive หรือ notebook ไป เพราะสามารถเข้าเรียกงานจากที่นี่ได้เลย ซึ่งคิดว่ามีความสะดวกและมีระบบที่ดีกว่า e-mail ทั่วไป เนื่องจากมีการเก็บงานเป็นหมวดหมู่ในตู้เก็บแฟ้ม และภายในตู้เก็บแฟ้มนั้นสามารถสร้างโฟล์เดอร์ต่าง ๆ ตามที่ต้องการได้ สามารถจัดเก็บงานได้เป็นหมวดหมู่ และสะดวกในการเรียกงานมาใช้ จากนั้นมีหัวข้อในการติดตามงาน เพื่อต้องการงานที่กำลังดำเนินการ หรือรายการปัญหา ซึ่งสามารถปรับแต่งได้อีกด้วย ซึ่งจะได้เครื่องมือสื่อสารในการใช้เครื่องมือ โดยคุณสามารถทำได้ด้วยตนเอง ไม่ว่าจะเป็นเอกสาร วีดีโอ และการแนบไฟล์ ซึ่งภายในกลุ่มสามารถแลกเปลี่ยนความคิดเห็นกันได้ **

** ﻿__อนุทินครั้งที่ 7__ **

 * จากการเรียนวันนี้ อาจารย์ได้สอบถามการใช้โปรแกรม power point ซึ่งพบว่า ส่วนใหญ่ได้มีการใช้มาเป็นเวลานาน แล้วได้ถามเกี่ยวกับการแชร์ power point กับโปรแกรมอื่น ซึ่งได้แนะนำโปรแกรม author stream add in ซึ่งสามารถนำมาใช้ร่วมกับโปรแกรม power point ได้ โดยสามารถนำ video you tube มาเพิ่มใน power point ได้ ซึ่งโปรแกรมนี้มีสัญลักษณ์ aS (สีส้ม) ได้ทำการดาวน์โหลดลงในเครื่อง ซึ่งเมื่อ installcomplete ก็จะปรากฏเครื่องมือนี้ในโปรแกรม power point ในเครื่อง และได้ลองใช้เครื่องมือนี้ จากนั้นได้ทำการสมัครเป็นสมาชิก author stream ด้วยการ join in จากนั้นโปรแกรมนี้สามารถ upload power point ของตนเองเข้าไปเก็บไว้ใน author stream ได้ จากนั้นสามารถค้น power point ของคนอื่นได้อีกด้วย **
 * จากนั้นอาจารย์ได้ให้สมัคร twitter แล้วได้ลองเข้าใช้งานว่าต้องการตามใครบ้าง ก็ได้คลิก pantip major เป็นต้น จากนั้นได้เข้า [] แต่ยังไม่ได้สมัครเนื่องจากยังไม่ทราบถึงการสมัครที่แน่นอน จึงอาจต้องใช้เวลานอกในการศึกษาเพิ่มเติม ซึ่งตอนสุดท้ายอาจาย์ได้แนะนำเรื่องการติด tag ว่าเป็นสิ่งสำคัญ ทำให้งานเป็นหมวดหมู่ ซึ่งสามารถแลกเปลี่ยนและแบ่งปันในการใช้งานได้เป็นอย่างดี **

**__ อนุทินครั้งที่ 8 __**

 * จากการเรียนวันนี้ อาจารย์ถามเรื่อง file video ว่ามีสกุลใดบ้าง ซึ่งพบว่า MPG, MPEG , MPEG2 , MP4 , H.264 , SWF , FLV , VOB , MOD , M4V , AVI , WMV , 3GP , 3GPP , MOV เป็นต้น จากนั้นให้ทำการแปลง file จาก ppt เป็น swf โดยให้ search ใน [|www.google.com ซึ่ง]ได้เข้า download ใน [|http://www.ispringfree.com] อาจารย์สอนการสร้างสื่อด้วยตนเอง โดยการให้เข้าโปรแกรมหรือ file ที่ดีมาใส่ใน power point โดยการหานั่นเข้าใน [|www.google.com] และเข้าที่การค้นหาขั้นสูง แล้วพิมพ์คำที่ต้องการ แล้วเลือกประเภท file เป็น swf จากนั้นก็ทำการแปลง swf เพื่อให้ youtube ใช้งานได้ ได้แก่ avi mp4 wmv จากนั้นได้ให้ทำการสร้าง video จากภาพ โดยการเข้า photopeach.com จากนั้นนำเสนอ เรื่อง หู ตา คอมพิวเตอร์ ระบบประสาท แหล่งอุทยาน ความหลากหลายทางชีวภาพ เป็นต้น จากนั้นให้ทำการเตรียมรูปภาพประมาณ 5-7 รูปภาพ แล้วทำ power point จากนั้นเข้าโปรแกรม slideshare.net แล้วเข้า signup จากนั้นก็เข้า upload publicly ซึ่งประโยชน์ของโปรแกรมนี้สามารถสร้างสื่อเคลื่อนไหวที่มีรูปภาพ เสียง และข้อความในการนำเสนอได้เป็นอย่างดี จากนั้นก็เข้า [|www.google.com] เพื่อดาวน์โหลดโปรแกรม photo story เพื่อนำเสนองานได้อีกเช่นกัน โดยโปรแกรมนี้ก็สามารถเพิ่มเสียงการพูด เสียงดนตรี ข้อความต่าง ๆ ได้ ซึ่งสามารถนำโปรแกรมเหล่านี้ไปนำเสนอหรือไปสอนนักเรียนได้เป็นอย่างดี แต่โปรแกรม photo story นี้ยังไม่ได้ลองใส่เสียงในการพูด เนื่องจากไม่มีไมโครโฟนค่ะ ซึ่งในโอกาสถัดไปจะได้ลองนำไปทำในเรื่องต่าง ๆ **

**__อนุทินครั้งที่ 9__**

 * จากการเรียนวันนี้ อาจารย์ทบทวนเรื่อง google site โดยเข้าสู่ระบบ **
 * [|www.google.com/a/ku.ac.th] โดยสิ่งเหล่านี้มีตัวกำหนดหลายอย่าง ซึ่งอายุก็ถือเป็นสิ่งสำคัญในการเข้าใช้งาน แต่บางประเทศไม่เห็นความสำคัญก็จะมีการโกงอายุเกิดขึ้น ทำให้สามารถใช้งานได้ แต่อาจทำให้เกิดปัญหาต่าง ๆ ตามมา ซึ่งการกำหนดกลุ่มการใช้งานนั้น กำหนดเพื่อจำกัดขอบเขตของผู้คนที่เข้าใช้งาน ไม่ว่าจะเป็นเรื่องของอายุ ระดับการศึกษา จากนั้นอาจารย์ได้เข้า [|www.youtube.com] โดยศึกษาวีดีโอเกี่ยวกับเรื่อง 3 steps 21 st โดยการสอนคนนั้น ต้องสอนให้รู้ว่าควรเรียนรู้อย่างไร ซึ่งความรู้มีอยู่ทุกที่ ไม่ว่าจะเป็นเพื่อน สิ่งแวดล้อม wiki google ต่าง ๆ จากนั้นมีการกล่าวถึงทักษะต่าง ๆ ได้แก่ การแข่งขัน โดยอย่างแรกมีการแข่งกับตนเอง จากนั้นมีทักษะการร่วมมือ โดยจะมีคำว่า cooperation และ collaboration ซึ่งทั้ง 2 คำ **** นี้มีความหมายที่แตกต่างกัน โดย cooperation เป็นการวางข้อตกลงร่วมกัน เพื่อที่จะร่วมมือและอยู่รวมกันได้ ซึ่งอาจทำงานร่วมกันหรือไม่ร่วมกันก็ได้ แต่ collaboration เป็นการทำงานร่วมกัน ซึ่งจะเกิดความร่วมใจร่วมแรงมากกว่า เมื่อทำงานแล้วเกิดชิ้นงานที่เกิดจากการทำงานร่วมกัน STEP 1 คือ การที่จะทำให้นักเรียนเกิดทักษะ เริ่มจากการทำให้ห้องเรียนมีความสร้างสรรค์ คือ พื้นที่ที่เรียนรู้ ต้องมีการเตรียมสถานการณ์หรือสภาพแวดล้อมเพื่อให้นักเรียนเกิดการเรียนรู้ ไม่ควรเป็นห้องเรียนแบบมีเก้าอี้กำหนดประจำ ควรเตรียมนักเรียนให้เป็นแหล่งเรียนรู้ตลอดชีวิต **
 * การนำเสนอชิ้นงานก็ถือเป็นโปรเจคอย่างหนึ่ง คือ การนำเสนอชิ้นงานโดยการพูดหรือบรรยาย ส่วนการพูด : Talk ก็ถือเป็นทักษะที่ทำให้นักเรียนเกิดปฏิสัมพันธ์กัน และทำให้เกิดการเรียนรู้ได้บน learning space ทักษะการสร้าง : Build มีการเตรียมอุปกรณ์หรือนักเรียนหาอุปกรณ์เอง มาสร้างเป็นชิ้นงาน มีปฏิสัมพันธ์กับสิ่งแวดล้อม ทักษะการคิด : Create มีกิจกรรมให้นักเรียนได้เกิดการคิด ทักษะการร่วมกันคิดร่วมกันทำ : Collaborative และแหล่งเรียนรู้ควรมีความสวยงาม สะดวกสบาย มีอิสระในการเลือกที่นั่ง ทำให้นักเรียนเป็นศูนย์กลาง นักเรียนสามารถปฏิบัติชิ้นงานได้ด้วยตนเอง โดยครูเป็นผู้คอยช่วยเหลือ สนับสนุน ครูควรทำตัวเป็น KFCA ส่วนนักเรียนเป็น PCRP **
 * STEP 2 คือ ควรสอนนักเรียนให้เกิดการแข่งขันและสามารถทำงานร่วมกับผู้อื่นได้ โดยแข่งขันกับตนเองและให้ความร่วมมือกับคนอื่น นักเรียนควรเรียนรู้ร่วมกันเป็นกลุ่มเป็นสังคม การเรียนรู้คนเดียวจะเรียนรู้ได้น้อยกว่าการเรียนเป็นกลุ่ม เนื่องจากเป็นกลุ่มมีมุมมองที่หลากหลายและครอบคลุมมากกว่า โดยอุปสรรคอันยิ่งใหญ่ของการเรียนรู้ คือ การที่ครูเป็นฝ่ายพูดมากเกินไป **
 * STEP 5 คือ ให้นักเรียนมีการแลกเปลี่ยนเรียนรู้และทำงานร่วมกับคนอื่นทั่วโลก **
 * จากนั้นอาจารย์ให้เข้า [|http://www.skype.com] ซึ่งเป็นแหล่งการแลกเปลี่ยนเรียนรู้อีกแหล่งหนึ่ง โดยมีความสะดวกมากกว่า MSN เนื่องจากสามารถพูดคุยได้หลาย ๆ คนผ่านทางนี้ได้เลย ถือว่าเป็นอีกทางเลือกหนึ่งในการประชุมนัดหมายได้เป็นอย่างดี จากนั้นอาจารย์ได้แนะนำเครื่องมือ [|http://www.glogster.com/ ที่]สามารถสร้างเป็นของตนได้ และนี่ถือเป็นปากกาและดินสอของมนุษย์ยุคศตวรรษที่ 21 โดยสามารถแทรกรูปภาพและเสียงได้ **

__**อนุทินครั้งที่ 10**__
**อำนวยความสะดวกให้ผู้เรียนได้เข้าถึงความรู้นั้นๆ อย่างเป็นระบบ เป็นขั้นเป็นตอน โดยมุ่งการแก้ปัญหาเป็นสำคัญ หรือ WebQuest เป็นกิจกรรมการเรียนการสอนที่ออกแบบมาให้เหมาะกับรูปแบบการเรียนการสอนบนเว็บโดยเน้นว่าข้อมูลส่วนใหญ่ที่ผู้เรียนใช้มาจากเว็บ จุดเด่นของการเรียนการสอนบนเว็บ คือมีฐานข้อมูลให้เสาะแสวงหาความรู้ และสามารถเรียนรู้ในรูปแบบของความร่วมมือ (Cooperative and Collaborative Learning) ได้เป็นอย่างดี WebQuest ได้รับการพัฒนาโดย Bernie Dodge และ Tom March ในปี ค.ศ. 1995 ณ. มหาวิทยาลัยซานดิเอโก (San Diego State University) และได้รับความสนใจจากนักการศึกษาจำนวนมากมายในการนำไปใช้กับบทเรียนและรายวิชาต่างๆ สามารถเน้นการแสวงหาความรู้ โดยมีฐานข้อมูลที่ผู้เรียนจะสามารถค้นหาได้จากแหล่งต่าง ๆ บนอินเตอร์เน็ต (Dodge, 1995) WebQuest เน้นการรู้จักใช้ข้อมูลสารสนเทศมากกว่าการแสวงหาข้อมูลสารสนเทศ รูปแบบของกิจกรรมเว็บเครสท์สามารถสนับสนุนให้ผู้เรียนเรียนรู้โดยใช้กระบวนการคิดขั้นสูงอย่างขั้นการวิเคราะห์ การสังเคราะห์ และการประเมินผล ซึ่งก็มีการยกตัวอย่าง บทเรียนการแสวงรู้บทเว็บ เรื่อง กล้วย ประกอบด้วย บทนำ ภาระงาน กระบวนการ แหล่งข้อมูล ประเมินผล และสรุป เมื่อเข้าศึกษา พบว่า มีแหล่งเรียนรู้มากมายและมีเกณฑ์การประเมิน ซึ่งจากการที่จะสร้างขึ้นมานั้น ครูต้องมีความรู้ในการทำเว็บไซต์ ซึ่งสมัยก่อน จะมีโปรแกรมในการสร้างเว็บ เช่น Dreamweaver powerpoint Microsoft word protocol และได้ความรู้เพิ่มเติม เรื่อง www. แทน serve KU บอกว่าเป็นของใคร คือ เป็นของเกษตรศาสตร์ .ac บอกว่าเป็นสถาบันการศึกษา และ .th บอกว่าอยู่ในประเทศไทย แต่ไม่จำเป็นว่าต้องขึ้นต้นด้วย www เสมอไป อย่างเช่น อาจขึ้นโดย pirun ก็ได้**
 * จากการเรียนวันนี้ อาจารย์ได้ให้ search เรื่อง WebQuest ซึ่งสรุปได้ว่า เว็บเควสท์ (WebQuest) ได้ว่าเป็นกิจกรรมการเรียนการสอนที่เน้นการแสวงหาความรู้ โดยใช้เทคโนโลยีสารสนเทศเป็นฐาน ครูผู้สอนหรือผู้ออกแบบ บทเรียนไม่ได้ทำหน้าที่ถ่ายทอดความรู้แก่ผู้เรียนแต่ฝ่ายเดียว แต่เป็นผู้จัดกลุ่ม เรียบเรียง และลำดับความรู้ต่างๆ ให้ **
 * จากนั้นให้ศึกษา Bloom taxonomy ซึ่งมีการปรับปรุงจากแบบเก่า เป็นแบบใหม่ ดังนี้ **




 * ซึ่งอาจารย์ยกตัวอย่างให้เชื่อมโยงกับงานวิจัย ว่าต้องมีการวิเคราะห์ ประเมิน สังเคราะห์ ชี้ให้เห็นว่าผู้เรียนผ่านการคิดในระดับสูง เป็นนวัตกรรมใหม่ ๆ ที่เกิดขึ้น ซึ่งเป็นแนวคิดที่ยาก **
 * จากนั้นให้ศึกษาเกี่ยวกับ Web 2.0 เป็นคำที่ถูกคิดขึ้นมาอธิบายถึงลักษณะของเทคโนโลยีเวิลด์ไวด์เว็บ และการออกแบบเว็บไซต์ในปัจจุบัน ที่มีลักษณะส่งเสริมให้เกิดการแบ่งปันข้อมูล การพัฒนาในด้านแนวความคิดและการออกแบบ รวมถึงการร่วมสร้างข้อมูลในโลกของอินเทอร์เน็ต แนวคิดเหล่านี้นำไปสู่การพัฒนาและการปฏิวัติรูปแบบเทคโนโลยีที่นำไปสู่เว็บเซอร์วิสหลายอย่าง เช่น บล็อก เครือข่ายสังคมออนไลน์ วิกิ ซึ่ง คำว่า “Web 2.0” เริ่มเป็นที่รู้จักในวงกว้าง หลังจากงานประชุม O'Reilly Media Web 2.0 ที่จัดขึ้นในปี 2547 คำว่า “Web 2.0” นั้นเป็นคำกล่าวเรียกลักษณะของเวิลด์ไวด์เว็บในปัจจุบัน ตามลักษณะของผู้ใช้งาน โปรแกรมเมอร์และผู้ให้บริการ ซึ่งตัว Web 2.0 เองนั้นไม่ได้กล่าวถึงการพัฒนาทางด้านเทคนิคแต่อย่างใด ทิม เบอร์เนิร์สลี ผู้คิดค้นเวิลด์ไวด์เว็บ ได้ตั้งข้อสังเกตว่า ลักษณะทางเทคนิคของ Web 2.0 นั้นเกิดขึ้นมานานกว่าคำว่า “Web 2.0” จะถูกนำมาเรียกใช้ จากนั้นได้ให้ศึกษาเกี่ยวกับ Bloom’s digital taxonomy โดย web 2.0 มีการส่งข้อมูลแลกเปลี่ยน ติดต่อสื่อสาร ทำงานร่วมกัน แบ่งปัน ผู้ที่มีปฏิสัมพันธ์สามารถโต้ตอบกันได้ **

__ อนุทินครั้งที่ 11 __

 * จากการเรียนวันนี้ อาจารย์ได้ให้ทำการนัดหมายเพื่อนทั้งหมด 12 คน แล้วอาจารย์ให้ไปพบผู้นัดหมายที่ 7 นาฬิกา โดยอาจารย์ให้ทำโจทย์ข้อ 1-4 โดยข้อที่ 1 ตอบว่า เป็นแผนการจัดการเรียนรู้แบบ project base learning หรือการทำชิ้นงาน การทำโครงการ ข้อที่ 2 ตอบว่าเป็นการสร้างชิ้นงานและทำใบงาน ข้อที่ 3 ตอบว่า เป็นสถานการณ์ที่ครูกำหนด นักเรียนมีการเลือกสัตว์เลี้ยง นักเรียนเป็นนักจัดรายการทีวี ข้อที่ 4 ตอบว่ามีหลายโครงการไม่ว่าจะเป็นการสร้างอัลบั้มภาพและการทำใบงานที่เป็นโครงการย่อย ส่วนข้อต่อมาก็ได้ทำลงใน blog ซึ่งสุดท้ายได้ทำการสร้างเครื่องมือที่เกี่ยวข้องกับ web 2.0 ระดมสมองเครื่องมือใน web 2.0 นัดหมายเวลา 6 น. โดยใช้ bubbl.us และการสร้างเว็บเควสต์ จากแผนการเรียนรู้นี้ของคุณปนัดดา **

__** อนุทินครั้งที่ 12 **__

 * จากการเรียนวันนี้ อาจารย์ได้ให้รวบรวมงานเป็นกลุ่ม โดยเป็นกลุ่มที่เคยตั้งไว้แล้วใน http://www.wikispaces.com ซึ่งได้ทำการสร้างวิกิของตนเองด้วยสาระที่ร่วมกันประมวลเป็นหัวข้อในหน้าต่าง ๆ ของวิกิ โดยวิกิของดิฉันมีชื่อว่า warunteeaoun งานที่รวบรวมกันมีหลายเรื่อง ไม่ว่าจะเป็นเรื่อง **
 * 1.ทฤษฎีการเรียนรู้ ได้แก่ constructivism constructionism connectionism **
 * 2.หลักสูตรแกนกลาง 2551 ได้แก่ สมรรถนะของผู้เรียน บทบาทในศตวรรษที่ 21 **
 * 3.วิธีการจัดการเรียนรู้ ได้แก่ PBL TIM พีระมิดการเรียนรู้ **
 * 4.Web 2.0 ได้แก่ เครื่องมือของ web 2.0 ตัวอย่างของการใช้เครื่องมือใน web 2.0 **
 * จากนั้นทำการสร้างสารบัญของวิกิ แล้วให้สมาชิกของกลุ่มแบ่งหน้าที่กันรับผิดชอบตามหัวข้อต่าง ๆ ที่กำหนด แต่สมาชิกในแต่ละคนก็สามารถเข้าไปปรับปรุงแก้ไขเพิ่มเติมภาระงานของสมาชิกในแต่ละคนก็ได้ ซึ่งเป็นส่วนที่ช่วยให้พัฒนาให้งานหรือชิ้นงานของกลุ่มตนเองดีขึ้นจากความร่วมมือของสมาชิกภายในกลุ่ม โดยถือว่าสิ่งเหล่านี้เป็นดินสอ ปากกาของคนในยุคศตวรรษที่ 21 นี้ ถือว่าเป็นสังคมแห่งการเรียนรู้ สมาชิกมีปฏิสัมพันธ์ระหว่างกัน มีการแลกเปลี่ยนความคิดเห็นและความรู้ระหว่างกัน ซึ่งตรงจุดนี้ถือว่ามีความสำคัญ โดยการจะเกิดความรู้เกิดขึ้นนั้นก็ขึ้นอยู่กับมีการแลกเปลี่ยนเรียนรู้มากน้อยเพียงใด มีปฏิสัมพันธ์กันมากน้อยเพียงใด ซึ่งถือว่าเป็นสังคมการเรียนรู้ที่ดีและสำคัญในสังคมปัจจุบัน **